পাকিস্তানের সঙ্গে না খেলেই ভারত বিশ্বকাপ দিয়ে দেবে?
ভারত-নিয়ন্ত্রিত কাশ্মীরের পুলওয়ামায় জঙ্গি হামলায় ভারতের ৪৯ সিআরপিএফ সদস্য মারা গেছেন। নৃশংস সেই হামলায় পাকিস্তান জড়িত, এমনটিই দাবি করছে ভারত।







এই জঙ্গি হামলাকে কেন্দ্র করে জুন-জুলাইয়ে ইংল্যান্ডে অনুষ্ঠিতব্য বিশ্বকাপে পাকিস্তানের বিপক্ষে ভারতকে না খেলার পরামর্শ দিচ্ছেন সৌরভ গাঙ্গুলীসহ ভারতের সাবেক তারকা ক্রিকেটাররা।




এ ব্যাপারে ভারতের সাবেক তারকা ক্রিকেটার সুনীল গাভাস্কার বলেন, সেমিফাইনাল বা ফাইনালে যদি পাকিস্তানের সঙ্গে দেখা হয়, তাহলে ভারত কী করবে, সেটা কিন্তু কেউ বলছে না। ফাইনালে যদি পাকিস্তানের সঙ্গে দেখা হয় তাহলে ভারত কি না খেলে বিশ্বকাপ ট্রফি দিয়ে দেবে? 
ক্রিকেট ইতিহাসের অন্যতম সেরা উদ্বোধনী ব্যাটসম্যান গাভাস্কার আরও বলেন, যদি দেশ চায়, পাকিস্তানের সঙ্গে সম্পর্কে ইতি টানতে, তাহলে সেটা সব ক্ষেত্রে দরকার। বাস, ট্রেন, বিমানপথে কোনও যোগাযোগ থাকবে না পাকিস্তানের সঙ্গে। কোনও কূটনৈতিক সম্পর্ক থাকবে না। কোনও বাণিজ্যিক সম্পর্ক থাকবে না। সেটা হলে, পাকিস্তানের সঙ্গে খেলাধুলোরও কোনও সম্পর্ক থাকবে না। 
কিংবদন্তি এই ক্রিকেটার আরও বলেন, পাকিস্তানের সঙ্গে ভারতের যাবতীয় সমস্যা, বিতর্কের সমাধান সম্ভব পারস্পরিক আলোচনার মাধ্যমে। তবে সেই সঙ্গে দুই দেশের আলোচনাও জরুরি।
উল্লেখ্য, আগামী ১৬ জুন বিশ্বকাপের ম্যাচে মুখোমুখি হওয়ার কথা রয়েছে দুই চীর প্রতিদ্বন্দ্বি দল ভারত-পাকিস্তানের।

ভারত-নিয়ন্ত্রিত কাশ্মীরের পুলওয়ামায় জঙ্গি হামলায় ভারতের ৪৯ সিআরপিএফ সদস্য মারা গেছেন। নৃশংস সেই হামলায় পাকিস্তান জড়িত, এমনটিই দাবি করছে ভারত।